open-index/open-wikipedia-markdown huggingface dataset:
ג'ונתן פיטרויפה

**בנינוונדה יאן ג'ונתן פיטרויפה** (נולד ב-12 באפריל 1986) הוא כדורגלן עבר בורקינאי, ששיחק בעמדת הקיצוני.

## קריירת מועדונים
פיטרויפה התחיל את הקריירה שלו במחלקת הנוער של פלאנטה צ'מפיון. בשנת  חתם בפרייבורג הגרמנית. בעונתו הראשונה במועדון הוא ערך רק 4 הופעות, אך בסיום העונה המועדון ירד לליגה השנייה ופיטרויפה הפך לשחקן הרכב. ב-22 בספטמבר 2006 הוא הבקיע את השער הראשון שלו עבור פרייבורג בתיקו 3-3 נגד גרויטר פירת'.

ביולי  סיים את חוזהו בפרייבורג וחתם בהמבורג. ב-15 באוגוסט 2008 ערך את הופעת הבכורה שלו במועדון בתיקו 2-2 נגד באיירן מינכן. ב-4 באפריל 2009 הבקיע את שער הבכורה שלו במועדון בניצחון 0–1 נגד הופנהיים. במהלך עונת  הוחלף מאמן הקבוצה ופיטרויפה מיעט לשחק ובסיום העונה עזב את המועדון.

ב-7 ביולי 2011 חתם בסטאד רן תמורת 5 מיליון אירו. ב-28 ביולי 2011 ערך את הופעת הבכורה שלו ברן נגד אולימפי רוסתבי הגאורגית במסגרת מוקדמות הליגה האירופית בו גם הבקיע צמד. ב-7 באוגוסט 2011 ערך את הופעת הבכורה שלו בליגה הצרפתית בניצחון 1–5 נגד דיז'ון. לאחר 6 ימים הבקיע את שער הבכורה שלו בליגה בתיקו 1-1 נגד פריז סן-ז'רמן.

בקיץ  חתם באל-ג'זירה מליגת העל של איחוד האמירויות הערביות.

בינואר  חתם באנטוורפן מליגת העל הבלגית עד לסיום העונה.

ב-6 באוגוסט 2018 פיטרויפה חתם בפריז מהליגה הצרפתית השנייה. בפברואר 2021 הודיע על פרישה ממשחק.

## קריירה בינלאומית
בשנת  ערך את הופעת הבכורה שלו בנבחרת בורקינה פאסו. ב-20 ביוני 2009 הבקיע את שער הבכורה שלו בנבחרת בהפסד 2–3 נגד . במסגרת גביע אפריקה לאומות 2013 פיטרויפה הבקיע את שער הניצחון עבור נבחרתו בשלב רבע הגמר נגד  ואף הגיע עם הנבחרת לגמר המפעל בו הפסידה ל אשר נחשב להישג השיא של הנבחרת ופיטרויפה נבחר ל"שחקן האליפות".

## קישורים חיצוניים

* האתר הרשמי של השחקן

קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:חלוצי כדורגל בורקינאים
קטגוריה:כדורגלני פרייבורג
קטגוריה:כדורגלני המבורג
קטגוריה:כדורגלני סטאד רן
קטגוריה:כדורגלני אל-ג'זירה (אבו דאבי)
קטגוריה:כדורגלני א-נסר (דובאי)
קטגוריה:כדורגלני רויאל אנטוורפן
קטגוריה:כדורגלני פריז
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:בורקינאים שנולדו ב-1986
הזכות להישכח

**הזכות להישכח** היא מושג מתחום זכויות האדם ובפרט מתחום הזכויות הדיגיטליות, שנדון בפורומים שונים במסגרת האיחוד האירופי ובארגנטינה החל משנת 2006. העיסוק בנושא החל לאחר שאנשים הביעו רצון "לקבוע את התפתחות חייהם בצורה אוטונומית, מבלי לסבול באופן תמידי או זמני מסטיגמה כתוצאה מפעולה שביצעו בעברם".

## היסטוריה
חוקי הגנת המידע של האיחוד האירופי מבטיחים הגנה על מידע פרטי של אזרחים שעלול לפגוע בהם. הרעיון של "הזכות להישכח" נובע ממספר ערכים אירופאים שהתקיימו עוד לפני עידן האינטרנט. למשל, ישנה אמונה ארוכת שנים בממלכה המאוחדת, המתבטאת אף בחוק האנגלי לשיקום עבריינים, כי לאחר תקופה מסוימת "פג תוקפן" של הרשעות פליליות. כלומר, בהינתן שחלף זמן רב, אין להתייחס למידע הקשור לעברו הפלילי של אדם בקבלה לעבודה או בקניית ביטוח. באופן דומה, צרפת מקדשת את הזכות לשכחה (le droit d’oubli או באנגלית the right to oblivion) המתבטאת בחוק צרפתי משנת 2010.

הדעות לגבי זכות זאת חלוקות במידה רבה במיוחד בין ארצות הברית לאיחוד האירופי. ארצות הברית מבכרת את הזכות לדעת ואת חופש הביטוי על פי התיקון הראשון לחוקת ארצות הברית על פני הזכות להישכח, כל עוד המידע המדובר נאמן למציאות. אף על פי כן, מאז פסיקתו של בית הדין האירופי לצדק כנגד חברת גוגל בתיק קוסטחה (ב-30 במאי 2014), החל דיון ציבורי במדינות רבות לגבי האפשרות להחיל זכות כזו גם במקומות אחרים.

## המחלוקת על הזכות
ישנה מחלוקת באשר ליישום הזכות באופן מעשי כחלק מדיני זכויות האדם הבינלאומיים, הן בשל התנגשות עם דיני חופש המידע והן בשל עמימותם של פסקי הדין שהתייחסו לזכות זו עד עתה. טענות נוספות גורסות כי יישום זכות כזו יפגע בהכרח בחופש הביטוי ובזכות לפרטיות. עוד נטען כי ניצול הזכות להישכח עלול לפגוע באיכות המידע המקוון ולפעול כאמצעי צנזורה או כאמצעי המעוות או משכתב את ההיסטוריה. מצדדי הזכות טוענים כי תוצאות ממנועי חיפוש אינטרנטיים עלולים לקשר את שמו של אדם עם פורנוגרפיה שפורסמה ללא אישורו ("פורנוגרפיית נקם", Revenge Porn) או פרטים על עברות שביצע. גם עברות מזעריות או פרטים מביכים אחרים עלולים לשמש כ"עקבות דיגיטליים" (Digital Footprint) שיקושרו כחלק בולט וחשוב עם שמו של אדם במרחב המקוון.

המצדדים בזכות גם טוענים לפגיעה הקשה בזכות לפרטיות לאנשים המופיעים במסמכים משפטיים, לעיתים בכאלה שהם בצד התובע, והחשיפה אליהם מתוצאות החיפוש תחת שמם יכולה לפגוע להם במוניטין - בהיבט האישי והמקצועי-עסקי. בהקשר הזה נפתחו עצומות, על מנת לקדם את הזכות בחוק הישראלי.

## ראו גם
* עקבות דיגיטליים

## קישורים חיצוניים
* 
* 
* Esther Hovers, The Right to be Forgotten, 2021

## הערות שוליים

קטגוריה:זכויות האדם
קטגוריה:חופש הביטוי
קטגוריה:פרטיות
קטגוריה:עבירות פגיעה בפרטיות
סנטה רוסה

**סנטה רוסה** (בשפות מסוימות נהגה **סנטה רוזה**) הוא שם שמשמעו "רוסה הקדושה" (או לחלופין "רוזה הקדושה").
אלן טראורה

**סיברי אלן טראורה** (בצרפתית: **Sibiri Alain Traoré**; נולד ב-1 בינואר 1988) הוא כדורגלן מבורקינה פאסו המשחק בארטה/סולאר מליגת העל הג'יבוטית בעמדת החלוץ. אחיו הוא ברטרנד טראורה, שחקנה של אייאקס.

## קריירת מועדונים
טראורה התחיל את הקריירה שלו במועדון מקומי בבורקינה פאסו. ב-2 בינואר 2005 חתם באוסר והצטרף לקבוצת הנוער עימה הגיע לגמר הגביע הצרפתי והתאמן במקביל גם עם הקבוצה הבוגרת. ב-5 באוגוסט 2006 ערך את הופעת הבכורה שלו בקבוצה הבוגרת בתיקו 1-1 נגד ולנסיין. ב-4 בינואר 2009 הושאל לברסט מליגת המשנה במדיה הבקיע 8 שערים ב-14 משחקים. בעונת  הפך לשחקן סגל באוסר וערך 20 הופעות והבקיע 5 שערים. עונה לאחר מכן הפך לשחקן הרכב פותח באוסר והוא ערך 27 הופעות (26 מתוכם בהרכב הפותח) והבקיע 9 שערים, אך בסיום אותה עונה המועדון ירד לליגה השנייה וטראורה עזב את המועדון. בקיץ  חתם בלוריאן. ב-31 בינואר 2015 הושאל למונקו.

טראורה היה שחקן בנבחרת הנוער של בורקינה פאסו עימה השתתף באליפות אפריקה לנוער בשנת . ב-15 בנובמבר 2006 ערך את הופעת הבכורה שלו בנבחרת הבוגרת בהפסד 2-1 ל. ב-28 במרץ 2009 הבקיע את שער הבכורה שלו בנבחרת בניצחון 2-4 נגד . הוא השתתף עם הנבחרת 3 פעמים בגביע אפריקה לאומות בשנים 2012, 2013 ו-2015.

## קישורים חיצוניים

* האתר הרשמי של השחקן

קטגוריה:כדורגלנים בורקינאים
קטגוריה:חלוצי כדורגל בורקינאים
קטגוריה:כדורגלני אוסר
קטגוריה:כדורגלני ברסט
קטגוריה:כדורגלני לוריאן
קטגוריה:כדורגלני מונקו
קטגוריה:כדורגלני קייסריספור
קטגוריה:כדורגלני אל-מרח'יה
קטגוריה:כדורגלני ארטה/סולאר
קטגוריה:כדורגלני נבחרת בורקינה פאסו
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בקטר
קטגוריה:ספורטאים זרים במרוקו
קטגוריה:ספורטאים זרים בג'יבוטי
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:בורקינאים שנולדו ב-1988
מגדל גד

שמאל|ממוזער|150px|נחלות שבטי ישראל
**מִגְדַּל גָּד** הייתה עיר מקראית בשפלת יהודה, הנזכרת פעם אחת בתנ"ך, בתיאור ערי נחלת שבט יהודה באזור לכיש: .

## אטימולוגיה
לפי הסברה, המקום נקרא על שם האל השמי גד, כמקומות נוספים בארץ.

## זיהוי
הזיהוי המקובל לעיר היה ב**ח'רבת אלמג'דלה**, הנמצאת כשמונה ק"מ דרומית לבית גוברין, ובה נמצאו חרסים מהתקופה הישראלית ומהתקופה הביזנטית. עם זאת, מיעוט הממצאים מתקופת המקרא הביא לזהות את מִגְדַּל גָּד עם החורבות שבין שרידי הכפר דָוָּוימֵה הסמוך (כיום במסגרת היישוב כרמי קטיף) שם נמצאו ממצאים מתקופת הברזל, מהתקופה הפרסית ומתקופות מאוחרות יותר.

## מגדל גד במדרש
שם היישוב מופיע בשני מדרשים כשם המקום שממנו עתיד הקב"ה לצאת ולהיפרע מהגויים:

# מדרש תנחומא 
# 

## שמורת מגדל גד
כקילומטר דרומית מערבית לחורבה נמצאת שמורת הטבע "גבעת גד". השמורה אינה רשומה ברשימת שמורות הטבע והגנים בישראל, אך מופיעה במפות ובספרות.

הערה: בראשית ימי המדינה שימש השם "מגדל גד" כשמו של היישוב אל-מג'דל, ושונה בהמשך לאשקלון.


תמונה:מגדל גד1.jpg|הגבעה של ח'רבת אלמג'דלה
תמונה:מגדל גד3.jpg|שרידים קדומים בח'רבת אלמג'דלה
תמונה:Karmei-Katif-excavations-831.jpg|כניסה למערת מסתור בח'רבת אלמג'דלה


## קישורים חיצוניים
* ח' מגדל-גד (ח' אֶל-מַגְ'דַּלָה), מתוך אתר הסקר הארכאולוגי של ישראל, באתר רשות העתיקות

## הערות שוליים

קטגוריה:יישובי המקרא
קטגוריה:נחלת שבט יהודה
קטגוריה:שפלת יהודה: אתרים ארכאולוגיים
תומאש יירסאק

**תומאש יירסאק** (צ'כית: Tomáš Jirsák; נולד ב-29 ביוני 1984) הוא כדורגלן עבר צ'כי המשחק בעמדת הקשר.

## קריירה
יירסאק התחיל את הקריירה שלו במחלקת הנוער של הראדץ קראלובה ובגיל 19 הצטרף לקבוצה הבוגרת של המועדון ולאחר שנתיים חתם בטפליצה. ביולי  חתם ל-5 שנים בויסלה קרקוב שהייתה הקבוצה הראשונה שלו מחוץ לצ'כיה. במדי ויסלה זכה ב-3 אליפויות.

ב-3 ביולי 2012 חתם בבוטב פלובדיב. ב-11 באוגוסט 2013 ערך את הופעת הבכורה שלו בקבוצה בניצחון 0-3 נגד סלביה סופיה. ב-7 ביולי 2013 הבקיע את שער הבכורה שלו עבור המועדון בניצחון 0-1 נגד אסטנה במסגרת מוקדמות הליגה האירופית. ב-8 בנובמבר 2014 כבש שער במשחק ליגה נגד ליטקס לובץ' שנבחר לשער השנה של 2014. ב-5 באפריל 2015 הפך לזר הראשון שרושם 100 הופעות במדי המועדון.

ב-26 במאי 2015 חתם באירטיש בה שיחק שנתיים. בינואר 2017 חזר להראדץ קראלובה ובשנת 2018 פרש מכדורגל מקצועי.

## תארים
; ויסלה קרקוב
*אליפות פולין: , , 

; אישיים
* שער העונה בבולגריה: 

## קישורים חיצוניים

קטגוריה:צ'כים שנולדו ב-1984
קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני הראדץ קראלובה
קטגוריה:כדורגלני טפליצה
קטגוריה:כדורגלני ויסלה קרקוב
קטגוריה:כדורגלני בוטב פלובדיב
קטגוריה:כדורגלני אירטיש
עגלת שלישייה

שמאל|ממוזער|150px|שטחי מואב
**עֶגְלַת שְׁלִשִׁיָּה** היא עיר מקראית במואב, בסמוך לצוער, שהמשיכה להתקיים גם בתקופות מאוחרות יותר כעיר מחוז.

העיר נזכרת במקרא פעמיים במסגרת "משא מואב" שנאמר הן על ידי ישעיהו הנביא: ; והן על ידי ירמיהו הנביא: .

בתרגומי המקרא העתיקים הובן בדרך כלל הצירוף "עגלת שלישייה" כצירוף הדומה לעגלה משולשת ומוסב על מואב או צוער כדי לייצג את עוצמתן.

העיר נזכרת גם במקורות מאוחרים יותר, כגון רשימת הערים שכבש אלכסנדר ינאי במואב, רשימות נבטיות, והאונומסטיקון של אוסביוס (תחילת המאה ה-4 לספירה).

בארכיון בבתא, שנמצא במערת האיגרות בנחל חבר, נזכרת מספר פעמים העיר "**עגלתין**" כעיר מחוז בדרום מזרח ים המלח, אשר התקיימה בה קהילה יהודית; זאת, כאשר אחת הערים המשויכות אליה הייתה הלוחית, הנזכרת לצד "עגלת שלישייה" גם בתיאור המקראי.

מקומה המדויק של העיר הקדומה טרם זוהה באופן מדויק.

## הערות שוליים

קטגוריה:יישובי המקרא
קטגוריה:מואב
קטגוריה:עבר הירדן המזרחי
מנחם דור

**מנחם דור** (קלוגהויפט; יולי 1901 – 16 במרץ 1998) היה זואולוג ישראלי. חקר גם מורפולוגיה וגם התנהגות בעלי חיים, וסבר כי תוקפנות אינה מצויה בקרבם בתנאים נורמליים. כנער, הושפע מהשקפותיהם של קרופוטקין ושל פרודון, אותם ניסה לשלב עם הציונות.

## ביוגרפיה
מנחם ישעיה שמואל קלוגהויפט נולד בט"ו באב ה'תרס"א (1901) בגליציה, אז תחת שילטון אוסטריה, לרחל לבית רוטנברג ודוד קלוגהויפט.
הוא ביקר לראשונה בארץ בגיל 19, לאחר שהתנגדות הוריו לכך הוסרה בשל שביתת רעב. בביקור ראשון זה עבד בחקלאות בפתח תקווה, אך חש ניכור מחילוניותם ובורגונתם של עמיתיו. בתחילת שנות ה-30 עלה לארץ ישראל.

בשנת 1935 נסע ללמוד זואולוגיה באוניברסיטת סורבון בפריז ביחד עם חברתו (לימים אשתו) המשוררת מירי דור (1910–1945) (בתם של פנינה ויחיאל היילפרין ואחותם של יונתן רטוש ועוזי אורנן).
עם שובו לארץ ישראל היה חבר קיבוץ גניגר, שם גם ערך מחקרים בזואולוגיה. אחרי פטירת אשתו, המשיך להיות חבר קיבוץ וחוקר טבע, והקים בגניגר ביתן למחקר על עכברי שדה (1947). לאחר קום המדינה עזב את הקיבוץ ועבר לגור בחיפה, שם המשיך במחקריו והקים על הכרמל, בגן האם, גן חיות קטן. כעבור שנים נשא לאישה את חברתה של מירי דור, הסופרת והמחנכת רבקה דוידית (1908–1970).

דור היה בין מייסדי מכללת בית ברל, בשנת 1954 בנה את מכון הטבע במכללה ולימד שם. עוזרו היה הזואולוג יגאל סלע. כעבור עשרות שנים עזב את המכללה. בשנת 1980 התמנה ד"ר עוזי פז למנהל מכון הטבע, ויזם פיוס בין דור לראשי המכללה; נערך טקס חגיגי בו מכון הטבע נקרא על שמו של ד"ר מנחם דור.

במסגרת מחקריו זיהה את זני הדגים שוניתית מירי (Neopomacentrus miryae) שאותו קרא על שם אשתו המנוחה ובר-שפתן מסורטט (Minilabrus striatus). הדג בינון דור נקרא על שמו.

מנחם דור נפטר בי"ח באדר ה'תשנ"ח (1998) ונטמן בהר הזיתים.

## מספריו
*"**לקסיקון זואולוגי**," 2 כרכים, הוצאת דביר, 1965.
* "**החי בימי המקרא המשנה והתלמוד**", הוצאת גרפאור-דפטל, 1997, 275 עמודים

## קישורים חיצוניים
*  באתר ויקימינים.
* רשימת הפרסומים של מנחם דור, בקטלוג של הספרייה הלאומית
* 

## הערות שוליים

קטגוריה:אנשי העלייה החמישית
קטגוריה:ארץ ישראל: חוקרי טבע
קטגוריה:זואולוגים ישראלים
קטגוריה:בוגרי אוניברסיטת פריז
קטגוריה:סגל המכללה האקדמית בית ברל
קטגוריה:גניגר: אישים
קטגוריה:משפחת יחיאל היילפרין
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1901
קטגוריה:ישראלים שנפטרו ב-1998
בנדריל

ממוזער | שמאל**בנדריל** (באנגלית: **Benadryl**) הוא שם מותג של תרופת אנטי-היסטמין (תרופה לאלרגיה) המשווקת כתרופת מדף, של החברה "ג'ונסון אנד ג'ונסון" - חברת הבת של "McNeil Consumer Healthcare". בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין **[[דיפנהידראמין]]**, לעיתים בשילוב תרופות נוספות. בארצות אחרות נמכרים תחת שם זה שילובים שונים של תרופות, עם או בלי דיפנהידראמין.
לפני שנת 2007, בנדריל שווקה על ידי פייזר תעשיות בריאות.

התרופה סונתזה לראשונה על ידי ג'ורג' ריבשל, והוצעה לצריכה במרשם כבר בשנת 1946.
בנדריל מכיל סוג אנטי-היסטמין אחד מתוך מיני סוגים, ומשמש להקלה קצרת טווח בסימפטומים של אלרגיות רב שנתיות, ועונתיות. התרופה ניתנת לרוב בבליעה, או ספיגה דרך העור.

בארצות הברית וקנדה, מוצרי בנדריל מכילים את הדור הראשון של תרופת האנטי-היסטמין דיפנהידראמין. בבריטניה, בנדריל כולל את הדור השני של תרופות אנטי-היסטמין, אשר אינן גורמות לישנוניות (אקריבסטין), ובעלות השפעה של 8 שעות, או סוג נוסף בעל השפעה ליום שלם (סטיריזין). באוסטרליה וניו זילנד, התרופה משווקת על ידי ג'ונסון אנד ג'ונסון פסיפיק כתרופה לשיעול, אשר אינה מכילה אנטי-היסטמין כלל. כל 5 מ"ל בנדריל (להקלה על שיעול ליחתי וגודש באף) מכיל 100 מ"ג חומר אקספקטורנטי ו 30 מ"ג פסאודואפדרין הידרוכלוריד כמרכיב פעיל עיקרי.
 
הנוסחה המקורית של בנדריל כשירה גם לשימוש בכלבים וחתולים, וניתנת במרשם על ידי וטרינרים, כדי להקל על חיות אלו בתסמיני אלרגיה ובחילות.

## חוקיות
דיפנהידרמין נמנה בין החומרים האסורים בזמביה, ולתיירים נאמר לא להביא תרופה זו למדינה. מספר תיירים מאמריקה נעצרו על ידי ועדת אכיפת הסמים של זמביה, על החזקת בנדריל ותרופות מדף אחרות המכילות דיפנהידרמין.

## קישורים חיצוניים
* 

* Official UK product website
* Official US product website
* Official Australia & New Zealand product website
* Official Canada product website

## הערות שוליים

### הערות נוספות

* 
* 

קטגוריה:אנטיהיסטמינים
קטגוריה:תרופות לפי א'-ב'
קארן בראר

**קארן בראר** (באנגלית: **Karan Brar**; נולד ב-18 בינואר 1999) הוא שחקן ומדבב אמריקאי. התפרסם בשל גילומו של שיראג גופטה מסרטי "יומנו של חנון", ובשל ודמותו של ראבי רוס בסדרת הטלוויזיה "ג'סי" בערוץ דיסני.

## ביוגרפיה
בראר נולד ברדמונד, וושינגטון להרינדר וג'סבינדר בראר, שניהם ממוצא הודי שהגיעו לארצות הברית מאזור פנג'אב שבהודו. הוא גדל בעיר בות'ל שבין מחוז קינג ומחוז סנוהומיש בוושינגטון. יש לו אחות גדולה, סברינה.

בראר התגורר באזור לוס אנג'לס עם הוריו ואחותו הגדולה, עד שעבר לגור עם שותפים, עמיתיו השחקנים קמרון בויס וסופי ריינולדס במאי 2019. הוא דובר אנגלית, פנג'אבי והינדי.

### קריירה
בשנת 2010 בראר החל את קריירת המשחק שלו בגיל 11, כאשר כיכב בתור התלמיד ההודי - שיראג' גופטה בסרט הקומי "יומנו של חנון". בראר, יליד וגדל בארצות הברית, מדבר באופן טבעי במבטא אמריקאי, עבד על הסט עם מאמן ניבים כדי לשכלל את המבטא ההודי שלו לתפקיד. במרץ 2011, בראר שב מחדש לתפקידו כשיראג' גופטה בסרט ההמשך של הסרט העלילתי "יומנו של חנון 2: רודריק שולט". באוקטובר 2011 אישר כי ישוב לגלם את שיראג' גם בסרט השלישי בזיכיון יומנו של חנון. "יומנו של חנון 3: קיץ קטלני", יצא לאור ב-3 באוגוסט 2012.

באפריל 2010 הוא הופיע בקמפיין פרסום של "Seeds of Compassion" ("זרעים של חמלה") והודיע על ביקורו של הדלאי לאמה בסיאטל, כמו גם הופיע בפרסומות של רויאל דאטש של ופרסומת לאגודה לשלום הילד.

בספטמבר 2011 החל לככב בתור הילד המאומץ ראבי רוס בן העשר, בקומדיית המצבים של ערוץ דיסני "ג'סי". במהלך ההפקה המוקדמת של הסדרה, תפקידו של ראבי היה במקור ילד היספני בשם חאבייר מדרום אמריקה, אך מלהקי התכני התרשמו מבראר במהלך האודישן ובסופו של דבר החליטו לשחזר את התפקיד עבורו. בסדרה כיכב בראר לצדם של דבי ראיין, פייטון ליסט, סקיי ג'קסון וקמרון בויס במשך ארבע עונות, עד לסיום שידורי הסדרה באוקטובר 2015.

בפברואר 2015 הוכרז על סדרה חדשה של ערוץ דיסני "קיקיוואקה: מחנה קיץ", ספין אוף לסדרה "ג'סי", בה בראר ישוב לגלם את התפקיד של ראבי רוס, יחד עם שותפיו פייטון ליסט וסקיי ג'קסון. הסדרה החלה את שידוריה ב-יוני 2015, והשלושה עזבו את הסדרה לאחר שלוש עונות, כאשר האחרונה שודרה ב-2018. עוד ב-2015 הוא שיחק את התפקיד של ג'ורג' בסרט מקורי של ערוץ דיסני "שקוף שזאת אחותי" בכיכובה של רוואן בלנצ'ארד. בשנת 2018 שיחק תפקיד קטן בסרט המדע-בדיוני "פסיפיק רים: המרד".

בנובמבר 2019 שיחק את לייליס בסדרה "Epic night" ששודרה בערוץ Eko.

במרץ 2020 שיחק את קווין בסרט "Star girl" בדיסני+.

## פילמוגרפיה
### קולנוע

### סדרות טלוויזיה

## פרסים ומועמדויות

## קישורים חיצוניים

* 

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמריקאים ממוצא הודי
קטגוריה:אמריקאים שנולדו ב-1999
נובה אודסה

**נובה אודסה** (באוקראינית: **Нова Одеса**) היא עיר במחוז מיקולאייב, אוקראינה.

הוקמה ב-1776 בתור כפר בשם **פיודורובקה**. ב-1832 שמו שונה לנובה אודסה, וב-1976 קיבלה מעמד של עיר.

## קישורים חיצוניים

* 
* 
* 

קטגוריה:מחוז מיקולאייב: ערים
קטגוריה:יישובים שהוקמו ב-1776
רם שטראוס

**רם שטראוס** (נולד ב-28 באפריל 1992) הוא כדורגלן עבר ישראלי ששיחק בעמדת השוער.

## קריירת מועדונים
שטראוס התחיל לשחק כדורגל במחלקת הנוער של מכבי חיפה, וערך 12 הופעות במדי נבחרת הנוער של ישראל. בגיל 19 הצטרף שטראוס לקבוצה הבוגרת של מכבי עירוני בת ים מהליגה הלאומית, ובסוף העונה ירד עמה לליגה א'. בקיץ  הצטרף למכבי אחי נצרת מהליגה הלאומית, ושנה לאחר מכן חתם בהפועל רמת-גן מאותה הליגה. ב-1 באוגוסט 2013 ערך את הופעת הבכורה שלו במוקדמות הליגה האירופית, בתיקו 0–0 נגד אשטוריל. בתום העונה זומן לנבחרת הצעירה, ובמדיה ערך שתי הופעות.

ב-7 באוגוסט 2014 חתם שטראוס בנאה סלמיס פמגוסטה מליגת העל הקפריסאית. ב-3 בנובמבר 2014 ערך את הופעת הבכורה שלו בקבוצה בהפסד 2–3 לאנורתוסיס פמגוסטה, ובסך הכל ערך בעונה זו 14 הופעות ליגה.

ב-11 בספטמבר 2015 חזר שטראוס לישראל וחתם בהפועל תל אביב כמחליפו של אריאל הרוש שנעדר בעקבות פציעה. ב-17 באוקטובר 2015 ערך את הופעת הבכורה שלו בליגת העל, שהייתה להופעתו היחידה במדי הפועל תל אביב, בהפסד 0–4 לבני סכנין בו הורחק כבר בדקה השביעית של המשחק.

ב-21 בינואר 2016 חתם בעירוני קריית שמונה עד לסיום העונה וכעבור שבועיים חתם בפולי טימישוארה מליגת העל הרומנית. ב-17 באוגוסט 2016 חתם בקבוצת לוון מליגת המשנה בבלגיה. בלוון לא זכה לדקות משחק וב-2 בפברואר 2017 חזר לישראל חתם בהפועל נצרת עילית מהליגה הלאומית.

ב-25 ביוני 2017 חתם שטראוס בהפועל עכו, ולראשונה שימש כשוער ראשון בליגת העל, אך בתום העונה ירד עם הקבוצה לליגה הלאומית ועזב את המועדון.

ב-16 ביוני 2019, לאחר שנה שלא שיחק, חתם שטראוס בהפועל עפולה מהליגה הלאומית, אך שוחרר לפני תחילת העונה ובספטמבר 2019 חזר לקדנציה שנייה במכבי אחי נצרת.

בסוף העונה באחי נצרת נפצע בגבו, עבר שני ניתוחים שלא צלחו והוא נאלץ לפרוש מכדורגל.

## נבחרות ישראל
שיחק בכל נבחרות הנוער ובנבחרת הצעירה של ישראל.

## חיים אישיים
הוא אחיהם הצעיר של שוער העבר שגיא שטראוס ושל עלוית שטראוס הנשואה לכדורגלן העבר הארגנטינאי-ישראלי רוברטו קולאוטי.

כיום משמש כמאמן מנטלי.

שטראוס השתתף יחד עם חברו, טניסאי העבר טל ארוס, בתוכנית המציאות "פקין אקספרס", ששודרה בשנת 2024 ברשת 13, ובה זכו במקום הראשון.

## קישורים חיצוניים

* 

## הערות שוליים

קטגוריה:שוערי כדורגל ישראלים
קטגוריה:כדורגלני מכבי חיפה
קטגוריה:כדורגלני מכבי עירוני בת ים
קטגוריה:כדורגלני מכבי אחי נצרת
קטגוריה:כדורגלני הפועל רמת גן
קטגוריה:כדורגלני נאה סלמיס פמגוסטה
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני פולי טימישוארה
קטגוריה:כדורגלני לוון
קטגוריה:כדורגלני הפועל נוף הגליל
קטגוריה:כדורגלני הפועל עכו
קטגוריה:כדורגלנים ישראלים בקפריסין
קטגוריה:כדורגלנים ישראלים ברומניה
קטגוריה:יקנעם המושבה: כדורגלנים
קטגוריה:זוכים בתוכניות מציאות ישראליות
קטגוריה:ישראלים שנולדו ב-1992
שווייבודז'יצה

ממוזער|כיכר בעיירה
ממוזער|בניין העירייה
**שווייבודז'יצה** (פולנית: **Świebodzice**; גרמנית: **Freiburg in Schlesien**) היא עיירה בצפון-מזרח פרובינציית שלזיה תחתית שבדרום-מערב פולין.

## היסטוריה
האזכור ההיסטורי הראשון לשווייבודז'יצה הוא מ-1203. בשנת 1293 נכללה העיירה בנסיכות ג'וורסקו שווידניצה וכעבור מאה שנה בצ'כיה. ב-1427 הוטלו שלושה מצורים על שווייבודז'יצה וב-1745 היא הפכה לחלק מפרוסיה. כעבור עשרים שנה פרצה שרפה ענקית בעיירה שכילתה אותה כמעט לחלוטין. אסון נוסף קרה בשנת 2002 כשהחריב את שווייבודז'יצה שיטפון גדול.

## גאוגרפיה
העיירה ממוקמת בפרובינציית שלזיה תחתית במחוז שווידניצה. נכון לשנת 2002 השטח בעיירה הוא 30.45 קמ"ר, 4.1% מכלל המחוז, ובו: 11% מיוער ו-69% קרקע חקלאית.

## דמוגרפיה
אוכלוסייה בעיירה לפי מין:

## קישורים חיצוניים

* 
* 

## הערות שוליים

קטגוריה:שלזיה תחתית: יישובים
נובה רודה

ממוזער|טירת סטילפרידוב בעיירה
ממוזער|הסמל של הרוזן סטילפריד רטוניץ

**נובה רודה** (בפולנית: **Nowa Ruda**; בגרמנית: **Neurode**) היא עיירה בצפון-מזרח פרובינציית שלזיה תחתית שבדרום-מערב פולין.

## היסטוריה
נובה רודה הייתה מיושבת בראשית ימי הביניים על ידי הגרמנים. לאחר מלחמת העולם השנייה האזור הפך לחלק מפולין, ועם גירוש התושבים הגרמניים, העיר קיבלה את שמה - נובה רודה. ב-28 ביוני 1972 הקהילות הקתוליות של נובה רודה הועברו ממחוז הראדץ קראלובה לארכיבישוף של ורוצלב. האזור היה ידוע בימי הביניים כמקור עשיר של עפרות ברזל. עד שנת 2000 היה בה גם מכרה פחם.

## גאוגרפיה
נובה רודה ממוקמת בפרובינציית שלזיה תחתית, במחוז קלודצקו היא שוכנת על נהר ולודזיצה, למרגלות הרי הינשוף. העיירה מחולקת לשלוש שכונות: צנטרום (מרכז), דרוגוסלאב וסלופיק. נובה רודה שוכנת ליד הגמיני: נובה רודה, רדקוב, ביילבה, סטושוויצה, גלושיצה וקלודצקו.

נכון לשנת 2007, השטח בעיירה הוא 37.04, 2.25% מכלל המחוז, ובו: 17% מיוער ו-61% קרקע חקלאית.

## דמוגרפיה

## קישורים חיצוניים

* 

## הערות שוליים

קטגוריה:שלזיה תחתית: יישובים
The Golden Age (אלבום של Woodkid)

**The Golden Age** הוא אלבום אולפן של הכותב הצרפתי יואן למויין אשר מוכר בשם הבמה **[[Woodkid]]**, האלבום שוחרר ב-18 במרץ 2013 עם חברת תקליטים, Green United Music. יואן גם שחרר את העטיפה של האלבום דרך וידאו שיצר בעצמו ב-14 בדצמבר 2012, במהלך רעיון עם NBHAP למויין אמר "Childhood is to me a golden age"

## סינגלים
שלושה שירים באלבום שוחררו קודם כסינגלים
* "Iron" - שוחרר ב-28 במרץ 2011.
* "Run Boy Run" - שוחרר ב-21 במאי 2012.
* "I Love You" - שוחרר בפברואר 2013
הקליפ של Run Boy Run **Woodkid** היה מועמד בפרסי גראמי של 2013 והוא בוים על ידי יואן למויין

## ביקורות
באתר Metacritic האלבום דורג עם ניקוד 66 מתוך 100, מבוסס על 9 סקירות.

## קישורים חיצוניים

## הערות שוליים

קטגוריה:אלבומי בכורה מ-2013
קולד טרקי

"**קולד טרקי**" (באנגלית: **Cold Turkey**, תרגום חופשי: "תרנגול הודו קר") הוא מונח המתאר את החלטתו של אדם לוותר באופן חד ולא הדרגתי, על הרגל או התמכרות, בניגוד להפחתה הדרגתית בהרגל או שימוש בתרופות תחליף.

היתרון המיוחס לשיטה הוא, תוך הימנעות משיטות משלימות ותומכות, המכור נמנע מחשיבה על ההרגל והפיתוי הכרוך בו ובכך מרעיב את ההתמכרות באופן רדיקלי ולא הדרגתי. חיסרון הקשור לשימוש לרעה בסמים כמו אלכוהול ובנזודיאזפינים הוא תופעות הגמילה הבלתי נסבלות, הנגרמות למכור מחוסר שימוש פתאומי בסם. עקב מחסור הסם בגוף, יכולות לצוץ תופעות גמילה לא נעימות כגון רעידות, כאבי שרירים וראש, תשישות כרונית ובין היתר לחץ מסיבי על הלב וכלי הדם. 

במקרה של גמילה מהרואין ואופיואידים, תופעות הנסיגה דומות אך כוללות תופעות לוואי נוספות, המשתנות ממכור למכור.

גמילה פתאומית מסמים כגון אלכוהול, בנזודיאזפנים וברביטורטים, יכולה להיות מסוכנת מאוד, ולגרום אף לשבץ או אירוע מוחי אחר. לאלכוהוליסטים מזה שנים רבות, השיטה יכולה לגרום לסכנת חיים ולדליריום קשה, מה שמעמיד את ה"קולד טרקי" כשיטה לא מתאימה במיוחד לגמילה מאלכוהול.
במקרה של גמילה מסמים מסוימים אחרים, כגון אופיואידים והרואין, נקיטה בשיטת הקולד טרקי לא בהכרח מעמידה את המכור בסכנת חיים, אך תופעות הגמילה מהסם קשות בהרבה מכל יתר הסמים בגלל הכאב הקשה אותו חש המכור, עקב התרגלות הגוף לעימום קולטני הכאב שהסם גורם. בשביל הצלחה בגמילה מהרואין, נהוג להשתמש בתרופות אופיואידיות סינתטיות כגון נלטרקסון, נרקאן, סבוקסון ומתאדון, להקלה מבוקרת ופחות מסוכנת משימוש בסם. בשיטת הקולד טרקי, לרוב נמנעים משימוש בתרופות אלו, אשר ניתנות בתוכניות גמילה הדרגתיות.

## בתרבות הפופולרית

מקרים של שימוש במונח בתרבות פופולרית כוללים:

### בסרטים

הסרט "קולד טרקי" (1971)  מאת הבמאי נורמן ליר, המתאר עיירה בה התושבים מפסיקים לעשן כדי לזכות ב-25,000$.

### במוזיקה

השיר "Cold Turkey" (1969) מאת הזמר ג'ון לנון, מתאר הפסקת שימוש בהרואין

השיר "Hitchin' A Ride" (1997) של הלהקה גרין דיי, הסולן הראשי אומר כי שיטת הקולד טרקי נעשית נדושה.

בשיר "This Place" (2013) של הראפר קייג'.

## אטימולוגיה

תיעוד ראשוני של המונח במדיה המיוחס לגמילה ספציפית מסמים נצפה ב-26 בפברואר 1951 במגזין "Time": 

השימוש במונח נצפה גם אצל הסופר מיקי ספיליין בספרו "אני, השופט".

ישנן מספר השערות לגבי היווצרותו של המונח:

*פישוט המושג מאנגלית "suddenly or without preparation", כיוון שתרנגול הודו קר היא מנה הדורשת הכנה קצרה ביותר- בשימוש עיקרי על ידי מכורים להרואין.

*ישנם המאמינים כי מקורו של המונח הוא בהשוואה בין גופת הודו לגמילתו של המכור- הסיבות להשוואה הן הזיעה הקרה וה"עור ברווז".

*ייחוס לתקופה אחרי חג המולד וחג ההודיה, בה שאריות הודו קר נאכלו, והקישור למנהג צריכת האלכוהול הגבוהה בסוף החג.

## ראו גם

*גמילה מעישון
*גמילה מסמים

## הערות שוליים

קטגוריה:גמילה
קטגוריה:מילים וביטויים באנגלית
פורטו סנטו

**פורטו סנטו** (בפורטוגזית: **Porto Santo**) הוא אי ורשות מקומית פורטוגזית בצפון האוקיינוס האטלנטי, 43 ק"מ צפונית-מזרחית למדיירה. פורטו סנטו הוא הצפוני והמזרחי ביותר מבין האיים שבארכיפלג. שטח האי 42.48 קמ"ר, ומתגוררים עליו (נכון ל-2011) 5,483 תושבים.

העיר היחידה באי וברשות המקומית היא **וילה בליירה** (המכונה אף היא לעיתים על שם האי פורטו סנטו), הנמצאת על החוף הדרומי של האי.

## היסטוריה
האי התגלה באופן רשמי בשנת 1418, כאשר אוניות בשירותו של אנריקה הספן, שנשלחו בפקודת ז'ואאו הראשון, מלך פורטוגל לגלות טריטוריות חדשות מערבית לאפריקה, ולתבוע אותן עבור פורטוגל, נקלעו לאי. הקברניטים שהיו בדרכם מערבה בחזרה מסיור באוקיינוס האטלנטי, הוטו ממסלולם על ידי סערה והגיעו לאי. שמו של האי ("הנמל הקדוש") נקבע לרגל הצלת האוניות מן הסערה. שנים ספורות לאחר התגלית התיישבו באי מתיישבים פורטוגזים.

תיעוד של האי במפות מהמאה ה-14 הקודמות לתגלית זו, מוכיחה כי ספנים אירופאים 'גילו' את האי עוד קודם לתגלית הפורטוגלית, אולם באירופה איש לא טען לבעלות על האי קודם לתגלית זו.

בנובמבר 1445 מונה ברתולומאו פרשטרלו כמושל האי על ידי המלך. ביתו, פליפה, נישאה ב-1479 לספן איטלקי בשם כריסטופרו קולמבו, שמאוחר יותר התפרסם ככריסטופר קולומבוס וכמי ש"גילה" את אמריקה. קולמבוס ואשתו התגוררו תקופה באי, וביתם כיום משמש כמוזיאון.

צמחיית האי המקורית נכחדה, בעקבות הבאת ארנבות לאי, שבו לא חיו קודם לכן יונקים כלל. הדבר הוביל למדבור וכיום צמחיית האי היא בעיקרה אירופאית.

החיים על האי בשנות ההתיישבות הראשונות היו קשים: מחסור במי שתייה, אוכל ופשיטות שודדי ים ברברים הקשו את חיי התושבים.

## כלכלה
מרבית תושבי האי מתפרנסים מתיירות, כאשר האי מושך תיירים בזכות חופיו ומזג האוויר הנוח. באי שדה תעופה בינלאומי עם טיסות קבועות לשדה התעופה במדיירה (כ-15 דקות טיסה).

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:איים באוקיינוס האטלנטי
קטגוריה:מדיירה: גאוגרפיה
חברה ציבורית

**חברה ציבורית** היא חברה שהציעה את מניותיה לציבור והן נסחרות בבורסה לניירות ערך. על חברה ציבורית חלים כללי רגולציה (בנוסף לכללים החלים על כל חברה) שמטרתם להגן על בעלי המניות שלה. בין השאר היא נתונה לפיקוח ממשלתי (למשל על ידי הוועדה לניירות ערך ולבורסות בארצות הברית, רשות ניירות ערך בישראל), וחלה עליה חובה לדווח על פעילותה (מדי תקופה ובאירועים בעלי השפעה מיוחדת עליה). 

## חברה ציבורית בישראל
בהתאם ל, חברה ציבורית היא "חברה שמניותיה רשומות למסחר בבורסה או שהוצעו לציבור על פי תשקיף ומוחזקות בידי הציבור". לעיתים נקראת חברה ציבורית גם בשם "חברה נסחרת".

חברה ציבורית היא גם תאגיד מדווח מכוח חוק ניירות ערך, ולכן היא מפוקחת על ידי רשות ניירות ערך וכן חלות עליה חובות דיווח המבוצעות באמצעות מערכת המגנא (מערכת גילוי נאות) של רשות ניירות-ערך.

חובות הדיווח כוללות שלושה סוגים עיקריים של דיווחים: דוח תקופתי המוגש פעם בשנה; דוח רבעוני המוגש פעם בשלושה חודשים; ודוח מיידי המוגש בהתאם לאירוע מהותי שהתרחש בחברה.

לרוב, בחברה ציבורית ישנם בעלי מניות המחזיקים חלק ניכר ממניות החברה או חלק המקנה להם שליטה (בעלי שליטה), וכל שאר המניות מפוזרת בקרב הציבור. מצב זה יוצר כוח משמעותי לבעלי השליטה אשר מאפשר להם פעמים רבות ליצור רוב מוחלט או יחסי באסיפות הכלליות. בנוסף, הם ממנים את הדירקטורים ומציעים את מינויים של הדירקטורים החיצוניים ולכן גם בקרב חברי הדירקטוריון יש להם יתרון. לרוב, בעלי המניות מן הציבור אינם נוכחים באסיפות הכלליות, ולכן אף אם מספרם רב, הרי שכוחם מצומצם: הם מפוזרים, מתחלפים מדי יום, ואדישים בנוגע לאופן ניהול החברה ("אדישות רציונלית"). לרוב, מסתכם עניינם של בעלי המניות מן הציבור בחברות ציבוריות, בתשואה על המניה בטווחים קצרים ולאו דווקא באופן ניהול החברה הציבורית בטווח הארוך. מצב זה מותיר כאמור, כר נרחב לפעולה של בעלי השליטה.

### כללי ניהול חברה ציבורית בישראל
בשל העובדה שחברה ציבורית משתפת את הציבור בהחזקות של מניותיה, חלות עליה הוראות חוק מיוחדות וכללי ניהול קפדניים מכוח חוק החברות וחוק ניירות ערך:
# בדירקטוריון חובה למנות ועדת ביקורת וועדת תגמול.
# בדירקטוריון חובה שיהיו חברים לפחות שני דירקטורים חיצוניים (דח"צים).
# בדירקטוריון חובה שימונו דירקטורים בני שני המינים.
# חובה למנות מנכ"ל וניתן למנות מנכ"לים משותפים.
# חובה למנות יו"ר לדירקטוריון.
# חובה למנות מבקר פנימי.
# ניתן לעשות שימוש במנגנון הצבעה בכתב והודעות עמדה על מנת לשתף את בעלי המניות מן הציבור בהחלטות באספה הכללית.
# כללי ממשל תאגידי מומלצים לאימוץ בחברה ציבורית.
# עסקאות עם בעלי עניין יאושרו בדרך המאפשרת ביקורת על בעלי השליטה תוך דרישה להצבעה של בעלי המניות מן הציבור.

## קישורים חיצוניים

## הערות שוליים

ציבורית
קטגוריה:ערכים שבהם תבנית בריטניקה אינה מתאימה
קטגוריה:דיני תאגידים
קטגוריה:מונחים משפטיים
קטגוריה:רשות ניירות ערך
ג'אנג יון ג'ין

**ג'אנג יון-ג'ין** (בקוריאנית: **장은진**; ) היא סופרת דרום קוריאנית.

## קורות חיים
ג'אנג, ילידת קוואנגג'ו, ג'אולנאם-דו, למדה באוניברסיטת צ'אונאם בקוואנגג'ו והשלימה תואר ראשון בגאוגרפיה.  

עד כה פרסמה ארבעה רומנים ואסופות סיפורים קצרים. היא זכתה בשלושה פרסים: פרס צ'ונאם אילבו לסיפור קצר חדש בשנת 2002; פרס העיתון Jooggang Daily בתחרות הכתיבה לסופרים חדשים בשנת 2004, עבור יצירתה הראשונה "키친 실험실" ("מעבדות המטבח"), שיצאה בספר בשנת 2008; ופרס מונהאקדונגנה בשנת 2009.

יצירתה טרם תורגמה לעברית.

## הערות שוליים

קטגוריה:סופרים דרום קוריאנים
קטגוריה:מחברי סיפורים קצרים
קטגוריה:דרום קוריאניות שנולדו ב-1976
קטגוריה:דרום קוריאנים שנולדו ב-1976
עידן שדה

**עידן שדה** (נולד ב-8 במאי 1988) הוא כדורגלן עבר ישראלי ששיחק בעמדת הקשר. עד 2016 שיחק בקבוצת הפועל בני אשדוד מליגה ג', ואף שימש כמנהל בית הספר לכדורגל של המועדון.

## קריירה
שדה התחיל את הקריירה שלו במחלקת הנוער של מ.ס. אשדוד. ב-17 בינואר 2007 ערך את הופעת הבכורה שלו בקבוצה הבוגרת, כשנכנס כמחליף במשחק מול הפועל תל אביב במסגרת גביע הטוטו. במקביל המשיך שדה לשחק גם בקבוצת הנוער, ובעונת  כבש 19 שערים והיה מלך השערים של ליגת העל לנוער ביחד עם טל בן-חיים. ב-1 במרץ 2008 ערך את הופעת הבכורה שלו בליגת העל, כשנכנס כמחליף במשחק מול מכבי פתח תקווה. בעונת  הצטרף באופן קבוע לסגל הקבוצה הבוגרת, וב-16 באוגוסט 2008 הבקיע את שער הבכורה שלו בקריירה, בניצחון 1-2 נגד מכבי תל אביב במסגרת גביע הטוטו. ב-14 בפברואר 2009 כבש צמד בניצחון 1-4 נגד הפועל ירושלים במסגרת גביע המדינה. ב-6 בדצמבר 2009 הבקיע את שער הבכורה שלו בליגת העל, בניצחון 1-2 נגד מכבי אחי נצרת.

בינואר  הושאל לאנוסיס נאון פראלימני לאחר שהתקשה להשתלב בהרכב של אשדוד, ובחצי עונה בליגת העל הקפריסאית כבש שער אחד ב-11 משחקים. באוגוסט  עבר בהשאלה להפועל בני לוד מהליגה הלאומית כחלק מעסקת העברתו של מוראד אבו ענזה לאשדוד. בינואר  הושאל להפועל כפר סבא, ובסיום העונה ירד עם הקבוצה לליגה א'. בקיץ  הושאל להפועל ירושלים, וכבר בהופעת הבכורה שלו הבקיע שער בניצחון 1-3 נגד מכבי יבנה. את העונה סיים כמלך השערים של המועדון עם 10 שערים בליגה הלאומית.

בקיץ  שוחרר רשמית מאשדוד וחתם בעירוני קריית גת, אך במדיה הופיע רק בשלושה משחקי גביע הטוטו ולאחר כחודש שוחרר וחתם בהפועל אשקלון מליגה א'. בינואר  חתם בהכח עמידר רמת גן, וב-6 בפברואר 2015 ערך את הופעת הבכורה שלו בהפסד 2-0 נגד בית"ר תל אביב רמלה במהלכו הורחק כרטיס אדום. בסיום העונה ירד עם הקבוצה לליגה א'.

בקיץ 2015 חתם שדה בקבוצת הפועל בני אשדוד שנוסדה באותו הקיץ. שדה מונה למנהל בית הספר לכדורגל של המועדון, ובמקביל שיחק במדי הקבוצה בליגה ג'. הוא רשם ממוצע מרשים של 28 שערי ליגה ב-25 הופעות.

באוקטובר 2016, לאחר עונה אחת בקבוצה, חתם שדה במדי היריבה האדומים אשדוד, אך ההעברה בוטלה על ידי ההתאחדות לכדורגל בישראל בעקבות טענות כי המעבר בוצע בעזרת חתימות מזויפות על טופס שחרורו. מאז לא שב עוד למגרשים.

נכון למרץ 2019 שדה פרש ממשחק פעיל ומאמן קבוצת ילדים ביישוב גן יבנה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני אנוסיס נאון פאראלימני
קטגוריה:כדורגלני הפועל בני לוד
קטגוריה:כדורגלני הפועל כפר סבא
קטגוריה:כדורגלני הפועל ירושלים
קטגוריה:כדורגלני מכבי קריית גת
קטגוריה:כדורגלני הפועל אשקלון
קטגוריה:כדורגלני הכח עמידר רמת גן
קטגוריה:כדורגלנים ישראלים בקפריסין
קטגוריה:אשדוד: כדורגלנים
קטגוריה:ישראלים שנולדו ב-1988
הקודחים

**הקודחים** היא תוכנית מוקומנטרית ישראלית ששודרה מ-21 ביוני עד 28 ביולי 2015 ב-HOT3.

## סקירה כללית
המתקשר אורן זריף מגייס חמישה מחבריו: ניר לוי, חנוך דאום, רון שובל, טום קשתי וגדעון לוי, ובעזרת יכולות התקשור ובשיטת הפסיכוקנזיס של זריף הם יוצאים למסע קידוחים כדי למצוא נפט.

לבסוף החבורה אכן מצאה נפט בניגוד לחשיבה השלילית של החבורה למעט אורן זריף באזור החווה שבה התגוררו.

## משתתפים
*אורן זריף - מרפא אלטרנטיבי הטוען להיותו בעל כוחות על-טבעיים
*ניר לוי - שחקן
*חנוך דאום - עיתונאי וסופר
*רון שובל - זמר ומלחין
* טום קשתי - זמר כדורגלן שוער בליגת העל וכוכב דוקו ריאלטי.
*גדעון לוי - עיתונאי

## קישורים חיצוניים
**מידע וכתבות:**
*הקודחים, באתר ynet

**ביקורות:**
* 
* 
* 

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2015
קטגוריה:HOT3: תוכניות וסדרות
קטגוריה:חנוך דאום
שמות של מספרים לא מוגדרים

בשפות רבות קיימות מילים המשמשות לציון מספרים שערכם לא ידוע, לרוב מספרים גדולים מאוד.
מילים אלו נחשבות כסלנג, והשימוש בהן הוא לרוב הומוריסטי או ילדותי, ונובע כשהדובר לא יודע את המספר המדויק או רוצה להשתמש בהגזמה למטרות רטוריות.

## שמות של מספרים לא מוגדרים
### שמות נפוצים בשפה העברית

שמות המספר בעברית של מספרים בסדר גודל של אלפים בודדים מורכבים ממנייה של מספר האלפים. לדוגמה, שם המספר 3,000 הוא "שלושת אלפים". מכיוון שמספר האלפים מופיע בצורת נסמך, מופיעה בסופו האות ת', ולכן המספרים האלה מסתיימים תמיד ב"ת'אלפים".

סיומת זו מצטרפת בשפה המדוברת לכמתים לא קיימים (למשל "מלאן-ת'אלפים"), וכן למספרים קיימים, לרוב בסדר גודל גדול (למשל "מיליון-ת'אלפים").

בנוסף למילים שמקור דרך תצורתן בעברית, יש שימוש מצומצם בשמות מספרים לא מוגדרים המגיעים מאנגלית, כגון "זיליון" (zillion) - שזהו שימוש באות זי (Z) שהיא האות האחרונה עם הסיומת ליון המקובלת למספרים גדולים (מיליון, ביליון, טריליון והלאה) מה שמבטא אין סוף, שימוש זה מוטעה בקו המנחה שלו שכן פירוש המספרים הגדולים הוא קידומות למספרים בלטינית ולא מתבסס על סדר הA,B.

### שמות בשפות אחרות

## ראו גם
* מספרים גדולים
* יחידות מידה לא-תקניות

קטגוריה:מספרים
קטגוריה:מספרים גדולים
קטגוריה:אונומסטיקה
קטגוריה:סלנג
ביסלמה

**בִּיסלַמָה** (**Bislama** באנגלית, Bichelamar בצרפתית) היא שפה קריאולית, אחת משלוש השפות הרשמיות של ונואטו, בצד האנגלית והצרפתית, והיא שפת ההמנון של ונואטו. השפה החלה להיווצר בסוף המאה ה-19. הכתב נעשה בסימני האלפבית הלטיני.
רוב רובן של המילים בשפה זו מקורן באנגלית, ומקצתן – בשפות של בני האיים; מילים ספורות הגיעו מצרפתית. ביסלמה מצויה בשימוש נרחב במרכזים העירוניים של המדינה. באיי מדינת ונואטו נמנו למעלה ממאה שפות שונות, וצפיפות השפות בה היא הגבוהה בעולם – כ-2,000 נפש לשפה בממוצע. בהיותה לינגואה פרנקה ביסלמה מגשרת בין דוברי השפות השונות במדינה, אך השימוש הגובר בשפה המשותפת דוחק בהדרגה את השפות האחרות. חלקן מצויות על סף הכחדה ודובריהן סְפורים. השפעתן של השפות המקומיות על אוצר המילים קטנה, ומילותיהן משמשות בעיקר בשמות החי והצומח. הדקדוק והתחביר של ביסלמה מושתתים על אלה של משפחת השפות האוסטרונזיות. רק ב-1995 ראה אור מילון לשפה זו, והוא תורם להאחדה בכתיב שלה.

## קישורים חיצוניים

* מילון ביסלמה
* ביסלמה - מדריך הגייה, באתר forvo.com

קטגוריה:ערכים שבהם תבנית בריטניקה אינה מתאימה
קטגוריה:שפות
קטגוריה:שפות אוסטרונזיות
קטגוריה:ונואטו
בן מיטלמן

**בן מיטלמן** (נולד ב-27 באפריל 1985) הוא עיתונאי ישראלי ששימש בעבר ככתב ספורט, טכנולוגיה וכמגיש לשעבר בחברת חדשות 12. כיום איש יחסי ציבור בגוגל ישראל.

## ביוגרפיה
מיטלמן נולד וגדל בפתח תקווה למשה ולעידית, ולו שתי אחיות. בצעירותו כתב במקומונים בפתח תקווה בעיקר על כדורגל ישראלי, וגם ידוע באהדתו לקבוצת הכדורגל הפועל פתח תקווה.

שירת בגלי צה"ל ככתב תרבות, כמגיש תוכניות וכחבר מערכת בתוכנית "בילוי נעים" עם מולי שפירא. עם סיום שירותו הצטרף לערוץ הספורט ככתב וכשדר קווים. שימש ככתב הספורט של חדשות ערוץ 2 מאז 2008 ונמנה עם צוות המגישים של התוכנית "החדשות הלילה". משנת 2017 עבר לעבוד בקשת 12, באותם תפקידים.

שימש מגיש ב"שלוש" וב"מהדורה ראשונה", וכן, ככתב ופרשן בדסק הספורט ובנושאי תרבות, מדע וטכנולוגיה.

היה שליח חברת החדשות למונדיאל 2010 בדרום אפריקה, לאולימפיאדת לונדון 2012, למונדיאל 2014 בברזיל, לאולימפיאדת ריו דה ז'ניירו 2016, למונדיאל 2018 ברוסיה ולאולימפיאדת טוקיו 2020. מיטלמן ראיין דמויות בולטות בעולם הספורט כגון נשיא פיפ"א ספ בלאטר, נשיא אופ"א מישל פלאטיני, והאתלט קרל לואיס.

עד מאי 2019, הגיש את הפודקאסט "עושים ספורט-קאסט", שהיה חלק מרשת הפודקאסט "עושים היסטוריה".

באוגוסט 2022 עזב את משרתו בחדשות 12, לטובת עבודה בגוגל ישראל בתחום יחסי הציבור.

מיטלמן נשוי לשירה הכט, ואב לשלושה בנים.

## קישורים חיצוניים

* 
* עושים ספורט-קאסט  פודקאסט ספורט ישראלי ועולמי בהגשת בן מיטלמן, באתר עושים היסטוריה

## הערות שוליים

קטגוריה:עיתונאים כותבי עברית
קטגוריה:עיתונאי ספורט ישראלים
קטגוריה:סגל חברת החדשות
קטגוריה:חיילי גלי צה"ל
קטגוריה:סגל ערוץ הספורט
קטגוריה:מנחי טלוויזיה ישראלים
קטגוריה:פתח תקווה: אישים
קטגוריה:מגישי פודקאסטים ישראלים
קטגוריה:סגל עושים היסטוריה
קטגוריה:ישראלים שנולדו ב-1985
נויבאואר

**נויבאואר** או  **נויבואר** (**Neubauer**) הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
ברתולד גאורג ניבור

ממוזער|ברתולד ניבור
**ברתולד גאורג ניבור** (בגרמנית: **Barthold Georg Niebuhr**; 27 באוגוסט 1776, קופנהגן - 2 בינואר 1831, בון) בנקאי, איש ציבור והיסטוריון גרמני-דני. ניבור עסק רבות ברומא העתיקה ונחשב לאבי ההיסטוריוגרפיה המדעית המודרנית.

ניבור, שלימד מ-1810 באוניברסיטת הומבולדט בברלין היסטוריה, הפיח בתלמידיו רוח של פטריוטיות ולאומנות, שגוועה במידה מסוימת לאחר הפסד פרוסיה בקרב ינה-אאורשטדט נגד נפוליאון בונפרטה. ניבור נחשב מסמלי הרומנטיקה, אולם שורשיו נטועים היטב ברוח עידן הנאורות.

## חינוכו
ניבור, בנו של קרסטן ניבור, קרטוגרף ומגלה ארצות גרמני-דני, קיבל את מרבית חינוכו הראשוני מאביו. ב-1794, בן 18, החל ללמוד באוניברסיטת קיל משפטים ופילוסופיה. באוניברסיטה הכיר את כלתו האלמנה של אחד ממוריו, גברת הנסלר, ואת אחותה אמיליה בירנס, אותה נשא לאישה לבסוף. ב-1796, עזב ניבור את האוניברסיטה כדי לעבוד כמזכירו האישי של שר האוצר הדני, אך שנתיים לאחר מכן עזב את תפקידו ועבר לגור באדינבורו למשך שנה. מאוחר יותר אמר כי שהות זו נתנה לו פרספקטיבה על ההיסטוריה של רומא.

ב-1799 חזר לדנמרק והחל לעבוד בשירות המדינה, ב-1800 נשא לאישה את אמיליה בירנס, והתיישב בקופנהגן. ב-1804 מונה למנהל הראשי של הבנק הלאומי.

## מעבר לפרוסיה
בספטמבר 1806, עזב ניבור את תפקידו בדנמרק לתפקיד דומה בפרוסיה. הגעתו לפרוסיה לוותה בהפסד המוחץ לצבא צרפת בקרב יינה-אאורשטד, ובמפלת פרוסיה. ניבור התלווה לממשלה הנמלטת של פרוסיה, התגלה כמוכשר בתפקידו, כאשר מונה כגזבר וכאחראי על החוב הלאומי. ב-1810 עזב ניבור את תפקידו הפוליטי, בעקבות יחסיו המעורערים עם ראש ממשלת פרוסיה דאז, .

## באקדמיה
ניבור החל ללמד את ההיסטוריה של רומא העתיקה באוניברסיטת ברלין, והרצאותיו פורסמו ב-1812 בשני כרכים של יצירתו החשובה *Römische Geschichte* (ההיסטוריה הרומאית). פרסום הספר לא גרם להתעניינות רבה, בעקבות המאורעות הפוליטיים בפרוסיה באותה העת. גם ניבור עצמו הצטרף לכוחות הצבא הלוחמים לשחרור פרוסיה, ואף ערך עיתון פטריוטי למשך תקופה קצרה. ניבור התייתם מאביו והתאלמן מאשתו במהלך שנת 1815.

ב-1816 מונה לשגריר פרוסיה ברומא, וזמן קצר קודם נסיעתו נשא לאישה את אחיינית אשתו המתה. נסיעתו לרומא הובילה לתגליות של כתבי-יד שונים שנחשבו אבודים, אותם פרסם או שלח לחוקרים נוספים. ב-1823 עזב את משרתו ברומא, והתיישב בבון, שם התגורר עד מותו.

לאחר פרישתו מתפקיד השגריר, ערך והדפיס מחדש את שני כרכי ה-*Römische Geschichte* והוסיף להם כרך שלישי. ב-1830 נשרף ביתו, אבל מרבית ספריו וכתביו שרדו את השריפה. מהפכת יולי עוררה בו חששות רבים לגבי עתידה של אירופה. ב-1831 מת בביתו בבון.

## קישורים חיצוניים

* 
* 
* 

## הערות שוליים

קטגוריה:היסטוריונים גרמנים
קטגוריה:בוגרי אוניברסיטת קיל
קטגוריה:גרמנים שנולדו ב-1776
קטגוריה:גרמנים שנפטרו ב-1831
אחוות הצלב

**אחוות הצלב** (ברומנית: **Frăţia de Cruce**) היה ארגון נוער וצעירים לגיונרים, שקדם לייסוד התנועה הלגיונרית. קורנליו זליה קודריאנו החליט על הקמת הארגון ב-8 בנובמבר 1923, בעת שהיה חבוש בבית סוהר וקרשט - באותה תקופה קודריאנו היה פעיל של ליגת ההגנה הלאומית-נוצרית.

אחוות הצלב נועדה להכין את הצעירים להיות, כדברי קודריאנו, "חיילים טובים ברומניה עתידית". חברי האחוות היו תלמידים, סטודנטים וצעירים באופן כללי, שחונכו ברוח לאומית ונוצרית אורתודוקסית.

כארגון הנוער של ליגת ההגנה הלאומית-נוצרית, אחוות הצלב היו אמורות לשאת את השם Arhanghelul Mihail (רב המלאכים מיכאל), אולם לאחר התפצלות המפלגה החליט קודריאנו להקים מפלגה משלו בשם Legiunea Arhanghelul Mihail (לגיון רב המלאכים מיכאל) עם תנועת נוער בשם Frăţia de Cruce (אחוות הצלב).

המנהיג הראשון של אחוות הצלב היה יון מוצה, השני מיכאי סטלסקו והשלישי גאורגה איסטרטה, שגם פרסם ב-1937 ספר בשם Frăţia de Cruce.

## קישורים חיצוניים

* CUM ŞI CÂND A LUAT NAŞTERE FRĂŢIA DE CRUCE "איך ומתי נולדה אחוות הצלב" 

קטגוריה:תנועות נוער
קטגוריה:התנועה הלגיונרית
כריש שחור-סנפירים

**כריש שחור סנפירים** (שם מדעי: *Carcharhinus melanopterus*) הוא מין של כריש ממשפחת הכרישיים החי בשוניות אלמוגים וימים רדודים באוקיינוסים הטרופיים והוא בין הכרישים הנפוצים בשוניות. סימן הזיהוי הבולט שלו הוא קצוות סנפיריו וזנבו השחורים וכן אפו המעוגל.

## מאפיינים
כריש שחור-סנפירים נפוץ בימים רדודים באוקיינוס השקט וההודי, שם הוא מסתובב סביב חופים חוליים ושוניות ולעיתים נדירות עלול להיכנס למים מליחים ואף מתוקים. הכרישים האלה נקשרים ביותר לאזורים מסוימים ויכולים לשהות באותו אזור כמה שנים.

אורכו הממוצע של הכריש 1.6 מטרים כשפרטים גדולים הגיעו לאורך שני מטרים ומשקל של 13.6 קילוגרם. אלה נחשבים לכרישים בינוניים ולא טורפי אנשים, אך עלולים לתקוף את מי שיתקרב אליהם יתר על המידה. בנוסף כרישים עלולים להגיע לטירוף אכילה ואז סכנתם לאדם גבוהה. נרשמות כמה עשרות תקיפות לא קטלניות של הכריש כל שנה, לרוב בקרבת החוף.

כרישים אלו הם טורפים פעילים וקשוחים של דגים שונים, סרטנים, דיונונים ועופות ימיים ואפילו של כרישים קטנים יותר.

כנהוג אצל משפחות הכרישיים, משריצה גם נקבת הכריש צאצאים חיים, החיים בשנים הראשונות בביצות מנגרובים סמוכות לחוף.

הם ניצודים לתעשיית בשר כרישים ולצריכת השומנים שלהם ולמרות תפוצתם, הביא המצב להתמעטותם עד לסכנת הכחדה בטבע.

## גלריה

Carcharhinus melanopterus Luc Viatour.jpg
Carcharhinus melanopterus2.jpg
Schwarzspitzen-Riffhai (Carcharhinus melanopterus).jpg
Carcharhinus melanopterus bora bora.png
Carcharhinus melanopterus vancouver.jpg
DKoehl 2010 Blacktip reef shark Carcharhinus melanopterus.jpg
Shark - opening.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1824
קטגוריה:טקסונים שתוארו בידי ז'אן רנה קונסטן קוי
קטגוריה:כרישיים
UC Browser

[200px|ממוזער|שמאל|[צילום מסך של הדפדפן]]
**UC Browser** הוא דפדפן למכשירים ניידים בפיתוח חברת האינטרנט הסינית "UCWeb". הוא יצא לראשונה כאפליקציה, בשנת 2004, בשם "J2me-only".

הדפדפן חוצה-פלטפורמות, כולל תמיכה ב: Android, iOS, Windows Phone, Symbian, Java ME ו BlackBerry.
בשנת 2010, UC Browser הוציא את האפליקציה הראשונה שלו ל iOS ב"Apple App Store".

חלק מהתכונות העיקריות בדפדפן זה הן פקדי המחווה שבהם אפשר להשתמש כדי לבצע פעולות שונות, היכולת להחליף כרטיסיות במהירות ויכולת החיפוש באמצעות פקודות קוליות. מלבד זאת, דפדפן UC מציע מצב לילה לגלישה גם בלי הרבה אור ומבלי להתאמץ. מלבד כל אלה, ישנה השלמה מיוחדת לפייסבוק המאפשרת להסתובב ברשת החברתית הפופולרית בצורה מהירה וקלה. תכונה מעניינת נוספת הכלולה בדפדפן UC היא מצב הגלישה בסתר. הודות למצב גלישה זה, הדומה לפונקציית הגלישה בסתר של דפדפן כרום, ניתן לגלוש באינטרנט מבלי להשאיר שום עקבות.

## צמיחה ונתח שוק
עם קצב צמיחה מהיר במיוחד בשנים האחרונות, בפרט בסין ובהודו, הוא עבר במרץ 2014 את רף 500 מיליון משתמשים. 

בספטמבר 2015 נמדד כי נתח השוק העולמי שלו הוא 16.82% ואילו בהודו באותו חודש עבר את סף 50% (כלומר נתח השוק שלו היה גבוה מכל שאר המתחרים יחדיו).

## קישורים חיצוניים

## הערות שוליים

קטגוריה:דפדפנים
קטגוריה:קבוצת עליבאבא
קטגוריה:תוכנות הכתובות ב-Java
קטגוריה:תוכנות שהושקו ב-2004
עונת 1986/1987 ב-NBA

**עונת 1986/1987** היא העונה ה-41 של ליגת ה-NBA. העונה הסתיימה עם זכייתה העשירית של לוס אנג'לס לייקרס בתואר האליפות, לאחר שבסדרת הגמר ניצחה את בוסטון סלטיקס בתוצאה 4–2. מג'יק ג'ונסון זכה בתואר ה-MVP של סדרת הגמר בפעם השלישית בקריירה, וכן בתואר ה-MVP של העונה הסדירה לראשונה בקריירה. בשנת 1996 נבחרו הלייקרס של עונה זו לאחת מ-10 הקבוצות הגדולות בתולדות ה-NBA.

## דראפט 1986
הדראפט בעונה זו התקיים ב-17 ביוני 1986 במדיסון סקוור גארדן שבניו יורק. דראפט זה מחזיק בשיא מספר הנבחרים ששיחקו בליגת ה-NBA עם 68 (מתוך 162 שנבחרו בסך הכול). בבחירה הראשונה בחרה קליבלנד קאבלירס את בראד דוהרטי מאוניברסיטת קרוליינה הצפונית. בבחירה השנייה נבחר לן ביאס על ידי בוסטון סלטיקס, אך יומיים לאחר בחירתו הוא מת מהפרעת קצב שנבעה ממנת יתר של קוקאין. ביאס נחשב אחד משחקני הכדורסל הטובים ביותר שלא שיחקו ברמה מקצוענית.. בסך הכול נבחרו בדראפט 1986 חמישה שחקני אולסטאר: בראד דוהרטי, מארק פרייס (בחירה 25), דניס רודמן (27), קווין דאקוורת' (33) וג'ף הורנסק (46). בנוסף, נבחרו בדראפט שני חברי היכל התהילה ארווידאס סאבוניס (בחירה 24) ודראז'ן פטרוביץ' (בחירה 60). שחקנים בולטים אחרים שנבחרו בדראפט זה כוללים את צ'אק פרסון שזכה בתואר רוקי העונה (בחירה רביעית), רוי טארפלי (7), רון הארפר (8), דל קרי (15), סקוט סקיילס (22), ג'וני ניומן (29) ונייט מקמילן (30).

להלן רשימת נבחרי הסיבוב הראשון (מתוך שבעה סיבובים):

## אולסטאר 1987
משחק האולסטאר נערך ב-8 בפברואר 1987 בסיאטל, וושינגטון.
המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את מייקל ג'ורדן, דומיניק וילקינס, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, אלווין רוברטסון, ג'יימס וורת'י, טום צ'יימברס והאקים אולאג'ואן. במשחק עצמו ניצחה קבוצת המערב בתוצאה 154-149. בתואר ה-MVP של משחק האולסטאר זכה צ'יימברס לאחר שקלע 34 נקודות במשחק.

## טבלת העונה הסדירה

*כוכבית מסמנת קבוצה שהעפילה לפלייאוף.

## מובילי הקטגוריות הסטטיסטיות

## פרסים
[ממוזער|שמאל|220px|[מג'יק ג'ונסון, ה-MVP של העונה הסדירה ושל סדרת הגמר]]
* **[[MVP של העונה הסדירה ב-NBA|MVP של העונה הסדירה]]** - מג'יק ג'ונסון, לוס אנג'לס לייקרס
* **[[שחקן ההגנה של העונה ב-NBA|שחקן ההגנה של העונה]]** - מייקל קופר, לוס אנג'לס לייקרס
* **[[רוקי השנה ב-NBA|רוקי העונה]]** - צ'אק פרסון, אינדיאנה פייסרס
* **[[השחקן השישי של העונה ב-NBA|השחקן השישי של העונה]]** - ריקי פירס, מילווקי באקס
* **[[השחקן המשתפר של העונה ב-NBA|השחקן המשתפר של העונה]]** - דייל אליס, סיאטל סופרסוניקס
* **[[מאמן השנה ב-NBA|מאמן העונה]]** - מייק שולר, פורטלנד טרייל בלייזרס
* **[[מנהל השנה ב-NBA|מנהל העונה]]** - סטן קסטן, אטלנטה הוקס
* **[[גביע האזרחות של ג. וולטר קנדי|גביע האזרחות]]** - אייזיאה תומאס, דטרויט פיסטונס

### חמישיות העונה

### חמישיות ההגנה

### חמישיית הרוקיז
* רון הארפר (קליבלנד קאבלירס)
* צ'אק פרסון (אינדיאנה פייסרס)
* ג'ון ויליאמס (וושינגטון בולטס)
* רוי טארפלי (דאלאס מאבריקס)
* בראד דוהרטי (קליבלנד קאבלירס)

## פלייאוף 1987
**סגל האלופה, [[לוס אנג'לס לייקרס]]:** מג'יק ג'ונסון, ג'יימס וורת'י, כרים עבדול-ג'באר, ביירון סקוט, מייקל קופר, איי. סי. גרין, מייקל תומפסון, קורט רמביס, בילי תומפסון, וס מת'יוז, אדריאן בראנץ' ומייק סמרק.**[[מאמן|מאמן ראשי]]:** פט ריילי.

## קישורים חיצוניים

## הערות שוליים

1986/1987
NBA
NBA
קטגוריה:1986 בארצות הברית
קטגוריה:1987 בארצות הברית
יוסף אליהו

הרב **יוסף אליהו** הוא בנו של הראשון לציון הרב מרדכי אליהו, עומד בראש הכולל ובית ההוראה דרכי הוראה לרבנים.

## תולדותיו
נולד לצביה ולרב מרדכי אליהו. נישא לבת הרב אברהם דייוויד אב"ד בקהילה הספרדית בלונדון. למד בישיבת היישוב החדש ובישיבת קול תורה. מזוהה עם הציבור החרדי. אחיו הם שלמה בן אליהו והרב שמואל אליהו, רב העיר צפת.

## דרכי הוראה לרבנים
הרב יוסף אליהו עומד בראש הכולל ובית ההוראה דרכי הוראה לרבנים, שהוקם בשנת ה'תשמ"ט (1989) בידי אביו, ששימש כנשיא המוסד. בכולל 300 אברכים והוא מעמיד מדי שנה עשרות דיינים ורבני קהילות. כמו כן הכולל מעניק מדי שנה למאות אברכים תעודת הוראה "יורה יורה". המוסד מוציא לאור חלק מספרי האב.

## אילן יוחסין
### משפחת אביו

### משפחת אמו

## קישורים חיצוניים
* אתר דרכי הוראה לרבנים
*שיעורי הרב יוסף אליהו, ערוץ מאיר
* הגאון הרב יוסף אליהו שליט"א בריאיון לקראת השנה השלישית לפטירת אביו, 2013, יוטיוב
* כל הכתבות על הרב יוסף אליהו, באתר ערוץ 7

## הערות שוליים

קטגוריה:רבנים ספרדיים ישראלים
קטגוריה:ראשי כולל אברכים ישראלים
קטגוריה:בוגרי ישיבת היישוב החדש
קטגוריה:משפחת אליהו
קטגוריה:משפחת יוסף שלוש
קטגוריה:משפחת עזראן
קטגוריה:בוגרי ישיבת קול תורה
קטגוריה:גבעת שאול: רבנים
קטגוריה:תלמידי הרב מרדכי אליהו
עמלץ הסלמון

**עמלץ הסלמון** המכונה גם **כריש הסלמון** ו**עמלץ האלתית** (שם מדעי: *Lamna ditropis*) הוא מין של כריש גדול וקרוב משפחה של העמלץ הלבן והוא נפוץ בעיקר בימים הממוזגים שבצפון האוקיינוס השקט.
## מאפיינים
בדומה לעמלציים אחרים לכריש הסלמון יכולת לשמור זמנית על טמפרטורה פנימית גבוהה יותר מטמפרטורת הסביבה, לעומת יתר הדגים בעלי הדם הקר. שמו ניתן לו עקב הטרף העיקרי שלו דגי סלמון (או אלתית).

הכרישים אפורים-שחורים בפלג הגוף העליון ולבנים, לעיתים עם כתמים כתומים, מלמטה. החוטם קצר וחרוטי והעיניים גדולות ביותר ועוזרות לכריש לראות היטב. אורכם 200–260 ס"מ ומשקלם עד 220 ק"ג, אך לעיתים גם עד 450 ק"ג.

הם ניזונים מסלמונים שונים, דיונונים, דגי הרינג ודג הצובל.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עמלציים
קטגוריה:דגי האוקיינוס השקט
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס הארקטי
קטגוריה:בעלי חיים שתוארו ב-1947
קטגוריה:טקסונים שתוארו בידי קרל לביט האבס